Οικογένεια Μπαχ

Η οικογένεια Μπαχ ήταν μεγάλη οικογένεια μουσικών από τη Γερμανία. Αποτελεί μοναδικό φαινόμενο στην παγκόσμια ιστορία λόγω της εκπληκτικής πολιτιστικής της προσφοράς, αφού ανέδειξε περισσότερους από πενήντα μουσικούς. Σε αυτό, σημαντικό ρόλο πρέπει να έπαιξε η αντίληψη που υπήρχε για τη μουσική ως είδος τέχνης που μπορούσε να καλλιεργηθεί και να περάσει από τη μια γενιά στην επόμενη. Η σταδιοδρομία ενός μέλους της οικογένειας στη μουσική αποφασιζόταν σχετικά νωρίς, και την (τουλάχιστον πρώιμη) εκπαίδευσή του αναλάμβαναν συνήθως άλλα μέλη της. Χαρακτηριστικό παράδειγμα αποτελεί ο Γιόχαν Σεμπάστιαν Μπαχ, που πήρε μαθήματα από τον μεγαλύτερο αδελφό του, Γιόχαν Κρίστοφ, ενώ ο ίδιος με τη σειρά του υπήρξε δάσκαλος των παιδιών του αλλά και έξι ανιψιών του. Τα μέλη της οικογένειας έζησαν και εργάστηκαν κυρίως στην περιοχή της Θουριγγίας. Η συνεισφορά τους στη μουσική ζωή της περιοχής και ειδικά στο Έρφουρτ ήταν τόσο μεγάλη, ώστε μέχρι το 1793 οι μουσικοί της πόλης (Stadtpfeifer) αποκαλούνταν «Μπαχ», παρά το γεγονός πως κανείς δεν έφερε πλέον στην πόλη το όνομα της οικογένειας. Ο Γιόχαν Σεμπάστιαν Μπαχ μελέτησε συστηματικά την ιστορία της οικογένειας και περίπου το 1735 ολοκλήρωσε την περίφημη Γενεαλογία του, η οποία αποτελεί μέχρι σήμερα το πλέον αξιόπιστο κείμενο που διαθέτουμε για αυτή, ειδικά για τις παλαιότερες γενεές. Αν και το πρωτότυπο έργο δεν διασώζεται, γνωστά είναι ορισμένα αντίγραφά του, μεταξύ αυτών και η Γενεαλογία που έφερε στο φως ο Καρλ Φίλιπ Εμάνουελ Μπαχ το 1774-75 και περιέχει ορισμένες συμπληρωματικές πληροφορίες και διορθώσεις του ιδίου. Για ορισμένα μέλη της οικογένειας, αν και πιθανότατα συνδέονται με τον γενάρχη Φάιτ Μπαχ του κλάδου του Βέχμαρ, παραμένει δύσκολο να προσδιοριστεί με ακρίβεια ποια είναι η θέση τους στο γενεαλογικό δέντρο των Μπαχ.

 Το σύνολο των μουσικών της οικογένειας Μπαχ περιλαμβάνει τα εξής μέλη: Φάιτ Μπαχ (περ. 1555 - 1619) Γιοχάνες Μπαχ (περ. 1580 - 1626) Γιοχάνες Μπαχ (1604–1673) Γιόχαν Κρίστιαν Μπαχ (1640–1682) Γιόχαν Γιάκομπ Μπαχ (1668–1692) Γιόχαν Κρίστοφ Μπαχ (1673–1727) Γιόχαν Σάμουελ Μπαχ (1694–1720) Γιόχαν Κρίστιαν Μπαχ (1696–;) Γιόχαν Γκύντερ Μπαχ (1703–1756) Γιόχαν Εγκίντιους Μπαχ (1645–1716) Γιόχαν Μπαλτάζαρ Μπαχ (1673–1691) Γιόχαν Μπέρνχαρντ Μπαχ (1676–1749) Γιόχαν Ερνστ Μπαχ (1722–1777) Γιόχαν Γκέοργκ Μπαχ (1751–1797) Γιόχαν Κρίστοφ Μπαχ (1685–1740) Γιόχαν Φρίντριχ Μπαχ (1706–1743) Γιόχαν Εγκίντιους Μπαχ (1709–1746) Γιόχαν Νίκολαους Μπαχ (1653–1682) Κρίστοφ Μπαχ (1613–1661) Γκέοργκ Κρίστοφ Μπαχ (1642–1697) Γιόχαν Βαλεντίν Μπαχ (1669–1720) Γιόχαν Λόρεντζ Μπαχ (1695–1773) Γιόχαν Ελίας Μπαχ (1705–1755) Γιόχαν Κρίστοφ Μπαχ (1645–1693) Γιόχαν Ερνστ Μπαχ (1683–1739) Γιόχαν Κρίστοφ Μπαχ (1689–1740) Γιόχαν Αμπρόζιους Μπαχ (1645–1695) Γιόχαν Κρίστοφ Μπαχ (1671–1721) Τομπίας Φρίντριχ Μπαχ (1695–1768) Γιόχαν Μπέρνχαρντ Μπαχ (1700–1743) Γιόχαν Κρίστοφ Μπαχ (1702–1756) Ερνστ Καρλ Γκότφριντ Μπαχ (1738–1801) Ερνστ Κρίστιαν Μπαχ (1747–1822) Φίλιπ Κρίστιαν Γκέοργκ Μπαχ (1734–1809) Γιόχαν Χάινριχ Μπαχ (1707–1782) Γιόχαν Αντρέας Μπαχ (1713–1779) Γιόχαν Κρίστοφ Γκέοργκ Μπαχ (1747–1814) Γιόχαν Γιάκομπ Μπαχ (1682–1722) Γιόχαν Σεμπάστιαν Μπαχ (1685–1750) Βίλχελμ Φρήντεμαν Μπαχ (1710–1784) Καρλ Φίλιπ Εμάνουελ Μπαχ (1714–1788) Γιόχαν Σεμπάστιαν Μπαχ (1748–1778) Γιόχαν Γκόντφριντ Μπέρνχαρντ Μπαχ (1715–1739) Γκόντφριντ Χάινριχ Μπαχ (1724–1763) Γιόχαν Κρίστοφ Φρίντριχ Μπαχ (1732–1795) Βίλχελμ Φρίντριχ Ερνστ Μπαχ (1759–1845) Γιόχαν Κρίστιαν Μπαχ (1735–1782) Χάινριχ Μπαχ (1615–1692) Γιόχαν Κρίστοφ Μπαχ (1642–1703) Γιόχαν Νίκολαους Μπαχ (1669–1753) Γιόχαν Κρίστοφ Μπαχ (1676–;) Γιόχαν Χάινριχ Μπαχ (1709–;) Γιόχαν Φρίντριχ Μπαχ (1682–1730) Γιόχαν Μίχαελ Μπαχ (1685–) Γιόχαν Μίχαελ Μπαχ (1648–1694) Γιόχαν Γκύντερ Μπαχ (1653–1683) Φίλιπους «Λιπς» Μπαχ (1590–1620), γιος του Φάιτ Μπαχ Βέντελ Μπαχ (1619–1682) Γιάκομπ Μπαχ (1655–1718) Γιόχαν Λούντβιχ Μπαχ (1677–1731) Γκότλιμπ Φρίντριχ Μπαχ (1714–1785) Γιόχαν Φίλιπ Μπαχ (1752–1846) Σάμουελ Άντον Μπαχ (1713–1781) Νίκολαους Εφρέμ Μπαχ (1690–1760) Γκέοργκ Μίχαελ Μπαχ (1703–1771) Γιόχαν Κρίστιαν Μπαχ (1743–1814) Γιόχαν Μπαχ (1621–1686) Γιόχαν Στέφαν Μπαχ (1665–1717)Κάσπαρ Μπαχ (περ. 1580–1642) - γιος του Φάιτ Κάσπαρ Μπαχ (περ. 1605–;) Χάινριχ Μπαχ (;–1635) - ο επονομαζόμενος «τυφλός Ιωνάς» Γιόχαν Μπαχ (1612–1632) Μέλχιορ Μπαχ (1603–1634) Νίκολαους Μπαχ (1618–1637)Στον κλάδο του Βέχμαρ δεν ανήκουν οι εξής: Χανς Μπαχ (περ. 1555–1615) Γιόχαν Μίχαελ Μπαχ (1745–1820) Γιόχαν Γκέοργκ Μπαχ (1786–1874) Γκέοργκ Φρίντριχ Μπαχ (1793–1860) Christoff Wolff, The New Grove Dictionary of Music and Musicians, ed. S. Sadie, London 1995 Wolff, C.; Emery W.; Helm, E. E.; Warburton E. & Derr, E. S. (1993). Die Bach-Familie. Stuttgart; Weimar: Metzler